Odense Adresse-Contoirs Efterretninger, 1846-08-27
Stænderforsamlingen i Roeskilde. Det af Agent Bruun fra Fyens Stifts samtlige Kjøbstæders Borgerrepræsentanter indgivne Andragende om Grundsætningerne for almindelig Værnepligts Jndførelse havde 59 Underskrifter og indeholdt følgende Opfordring til de høitærede Provindsialstænder: 1) At fraraade Ophøielsen til Lov ethvert Forslag om almindelig Værnepligt, der indeholder eller er bygget paa Undtagelser for den enkelte Stand eller enkelte Jndivider. Derimod at andrage paa: 2) En saadan Ordning af vort hele Forsvarsvæsen, at enhver dertil dygtig Borger eller Jndivid i Staten inddøves i Vaabenbrug, saaledes, at han gjøres skikket til personlig at opfylde sin Værnepligt, samt at Armeen erholder en saadan Organisation, at den i Virkeligheden kan fyldestgjøre sit Øiemed: Landets Forsvar. 3) At Regjeringen ved Armeens og Værnepligtens Reorganisation tager Hensyn til, i Forbindelse med et sikkert Værn, at Byrden, for Landet og Forpligtelsen for den enkelte Borger ikke bliver besværligere end høist nødvendigt, og at med Hensyn til det sidste træffes saadanne Forandringer og Lettelser i Læretiden, Garnisonstjenesten, Disciplinen &c., som lade sig indføre uden at tabe det første Øiemed af Sigte. "Jdet vi - slutter Andragendet – saaledes overgive dette Andragende til den ærede Stænderforsamling, nære vi derhos den Forviisning, at Kjøbstæderne fremtidig ville erholde passende Vederlag for disses ved Værnepligten forøgede Byrder, og ved passende Lettelser i de dem paahvilende onera, saasom i Jndqvarterings-, Consumtionsvæsenet m.m., og at Stænderforsamlingen til Tid og Sted vil vide at hævde og værge de retfærdige Paakrav, Kjøbstadborgeren i saa Henseende har til Staten og dens øvrige Stænder. Efter Andragendets Oplæsning tilføiede Producenten: "Jeg skulde ei have opholdt den ærede Forsamling med at oplæse dette Andragende, hvis det var indkommet fra Enkeltmand; men da det er blevet indgivet fra Repræsentantskaberne for 8 Byer, har jeg troet det at være min Pligt, at give det den Offentlighed, som der ved at oplæses og derefter at indføres i Stændertidenden vil blive det til Deel. Endnu maa jeg blot bemærke, at jeg fra Faaborg har modtaget et Andragende af lignende Jndhold, som jeg ønsker afleveret, tilligemed det oplæste Andragende, til den Committee, der er nedsat i Anledning af Udkastet til en Forordning om almindelig Værnepligt. Forsamlingen samtykkede i, at de ommeldte Andragender bleve afleverede til den Committee, der er nedsat i Anledning af Udkastet til en Forordning om almindelig Værnepligt. - Kammerraad Petersen oplæste derefter det af ham indgivne Andragende fra 13 Dyrlæger om Ansættelse af lønnede Dyrlæger i de forskjellige af Rigets Amter. (Andragendet afvistes med 45 St. mod 9.) Det næste Andragende, der stod for Tour, var det af Raadmand Hansen indgivne Andr. fra Papirfabrikanterne Drewsen & Sønner ang. Udførselstolden af Klude. - 32te Møde 22 August. Til foreløbig Behandling blev foretaget Sagen, betræffende Skibsklarerer Kircks Andr. om Ophævelsen, af Consumtionen i Kongeriget, eensartet Toldlovgivning og Brændeviinsafgift for den hele danske Stat. Som Referent for den nedsatte Committee (David, H. P. Hansen, Tutein, Knuth, C. Neergaard) oplæste Prof. David Committeens Betænkning, der gik ud paa at et Lovforslag, sigtende til ConsumtionensOphævelse i Kongeriget, og til en eensartet Toldlovgivning og Brændeviinsafgift for den hele danske Stat, maatte blive forelagt de næstpaafølgende sammenkaldende enten extraordinaire eller ordinaire Stænderforsamlinger. Til foreløbig Behandling blev endvidere foretaget Sagen ang, det af Prof. David indgivne Andr. fra ham selv og Flere om Ophævelse inden en vis kort Tid af Slaveriet paa de danske vestindiske Besiddelser. Den af den nedsatte Committee (David, Gross. A. Hansen, Knudsen, Plesner og Raadmand, Hansen) afgivne Betænkning blev oplæst af Committeens Referent, Grev Knuth, og gik ud paa at Hs. Majestæt, saasnart som muligt, vilde lade forelægge et, paa omhyggelige Undersøgelser bygget, Lovudkast, til en fuldstændig Emancipation af de Ufrie paa de dansk-vestindiske Kolonier, samt at Hs. Maj. vilde lade henlægge en Sum af 2 Millioner Rigsbankdaler, som et særegent Fond, bestemt til at anvendes fortrinsviis til Emancipationens Udførelse, og at hertil fornemmeligen de vestindiske Activer maatte anvendes.